በሕዝቡ ላይ የተጋረጡ ችግሮችን ለመፍታት እና ሕዝቡን ተጠቃሚ ለማድረግ የክልሉ መንግስት በሚያደርገው ጥረት አብረው እንደሚሰሩ በዋሽንግተን ዲሲ እና አካባቢው የሚኖሩ አማራዎች አረጋገጡ፡፡
በሕዝቡ ላይ የተጋረጡ ችግሮችን ለመፍታት እና ሕዝቡን ተጠቃሚ ለማድረግ የክልሉ መንግስት በሚያደርገው ጥረት አብረው እንደሚሰሩ በዋሽንግተን ዲሲ እና አካባቢው የሚኖሩ አማራዎች አረጋገጡ፡፡የአማራ ክልል ከፍተኛ የሥራ ኃላፊዎች በዋሽንግተን ዲሲ እና አካባቢው ከሚኖሩ አማራዎች እና የአማራ ጉዳይ ይመለከተናል ከሚሉ ኢትዮጵያውያን ጋር በሜሪላንድ – ሲሊቨር ስፕሪንግ ዛሬ ተወያይተዋል፡፡“የአማራ ኅልውና ለኢትዮጵያ ልዕልና” በሚል መሪ መልዕክት ነው ውይይቱ የተካሄደው። ውይይቱን የመሩት የአማራ ዴሞክራሲያዊ ፓርቲ (አዴፓ) ምክትል ሊቀመንበር አቶ ዮሐንስ ቧያለው እና የአማራ ልማት ማኅበር (አልማ) ዋና ሥራ አስፈፃሚ አቶ መላኩ ፈንታ ናቸው፡፡